ky ky ky el cs ky ky ky ky ky ru ky uk ky ky ru ky ky tt ky ky ky ky ky ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky kk tt ky ky ky ky ru ky ky ky ky tt ky ky kk ru ky ru ru ru en
"Жаўы кылым", 17.07.08 - 2-бет: Маалымат...•
Бишкек шаарынын район аралык экономикалык сотунун судьясы М.Алымкулов Жогорку Кеңешке депутат К. Исабековдун жаран жана мыйзам чыгаруучу катары статусу анык-тала турган суроо жөнөттү. Соттун кийинки жыйналышы 2008-жылдын 5-августуна пландаштырылды.
Талас облусунда жол оңдоо жумуштарын жүргүзүүгө 10 млн. сом өздөштүрүлүп, мында 6 километрден ашуун асфальт-бетон төшөлгөн. Ошондой эле Тараз-Талас-Суусамыр автожолунун биринчи фазасын реабилитациялоо боюнча "Каяоглы-Ерташ" түрк фирмасы 1 млн 566 миң сомдук асфальт-бетон төшөө үчүн даярдык жумуштарын жүргүзгөн.
Париж конференциясында Ооганстанды калыбына келтирүүгө жардамдашуу үчүн 21,4 млрд АКШ доллары бөлүндү. Эң жакын аралыктагы үч жылда кошумча 70 млрд. АКШ долларын алууну пландаштырууда. Өлкөнү калыбына келтирүүдө тыгыз иштөө менен кыргыз бизнес-структурасы 600, ал түгүл 700 млн АКШ долларын иштеп таба алмакчы.
Президенти К.Бакиев Москвада жумушчу сапарынын убагында Россиянын президенти Дмитрий Медведев менен жолугушуусунда эки тараптуу кызматташтыкты андан ары тереңдетүүнүн маселелери талкууланат.
Замир Бекбоев Бишкек шаарынын вице-мэри болуп дайындалды. Шаар башчысынын жаңы орун басары келишимдик негизде иштейт, кызмат акыны штаттык тизмеге ылайык алат.
Кыргызстанда пенсиянын орточо өлчөмү 1 миң 270 сомго чейин жогорулайт. Пенсиялардын орточо өлчөмү 2008-жылдын 1-июлунан тартып 10 пайызга жогорулатылды, октябрда да пенсияны жогорулатуу күтүлүүдө. Мында орточо пенсия 1270 сомго жетет.
Кыргызстанда чакан ГЭСтер курулат
"Чакан ГЭС" ишканасы иштеп жаткандан бери Кыргызстандын аймагында кичи кубаттулуктагы гидроэлектрстанцияларын куруу боюнча долбоорлоо-изилдөө иштери жүргүзүлүүдө. Бир чакан ГЭСти курууну 2009-жылдын акырына чейин бүтүрүү пландаштырылууда. "Чакан ГЭС" ишканасы үчүн бул эксперименталдык долбоор болуп эсептелет, эгер курулуш натыйжалуу болсо, жакын арада онго жакын чакан ГЭСтерди куруу белгиленүүдө.
Вьетнамда өткөн "Ааламдын сулуусу" конкурсунун жеңүүчүсү 22 жаштагы Венесуэлалык Дайана Мендоса болду. "Аалам сулуусу" конкурсу Вьетнамдын Ньячанг курорт шаарында өттү.
Аары учкучту чагып, вертолетун талкалады
Висконсинде отуз жылдык стажы бар 65 жаштагы учкуч Терри Солф абадан клюква плантациясын абадан чаңдатып жүргөндө андагы аарылардын бирин абанын агымы вертолеттун кабинасына тартып кеткен. Аары учкучту чаккан кезде, анын бир азга буйдала түшүшү вертолеттун жерге кулап түшүшүнө алып келген.
Топурак учурган катуу бороон Алматыны электр жарыгы жок калтырды. Жекшемби күнү болгон бороондон улам Кыргызстандагы Токтогул ГЭСинде жайгашкан бир нече линия автоматтык түрдө өчүрүлгөн. ГЭСтеги кырсыктан улам Алматынын керектөөчүлөрүнө электр жарыгын берүү жарым-жартылай токтотулган.
"Жаңы кылым" гезитинин эмгек жамааты Тюлеев Нариман Ташболотовичти Бишкек шаарынн мэри болуп шайланышы менен астейдилден куттуктайт.
Ордо калаабыздын өсүп-өнүгүшү жана шаардыктардын жайлуу жашоосу үчүн жакшы иштерди жасайт деп чоң ишеним көрсөтүү менен бирге мындан аркы ары татаал, ары жооптуу иштерине албан-албан ийгиликтерди каалайбыз.
"Жаңы кылым" гезитинин эмгек жамааты"
Кыргызстандагы "Оэдо Тайко" группасы Япониядагы Кавасаки шаарындагы эл аралык фестивалда өз өнөрлөрүн көрсөтүштү.
"Оэдо Тайко" группасы төрт жыл мурда Кыргызстандагы жаш адамдардын демилгеси боюнча адамзаттын өнүгүшүнүн кыргыз-япон борборунун алдында түзүлгөн. Өткөн жылы Кыргызстанга япониялык "Вадайко Мацурине" фольклордук группасы анын жетекчиси Т.Ямамото менен келип кетишкен. Алар Японияга келишкенден кийин жыл сайын Кавасаки шаарында өтүүчү эл аралык фестивалда "Оэдо" Тайко" кыргыз группасын өз өнөрлөрүн көргөзүүгө чакырышкан. Бул фестивалга "Жаңы кылым" гезитинин башкы редакторунун жардамчысы Чынара Жарматова да катышууда. Кесиптешибиз Чынара Жарматова дүйнө элдеринин беш тилин билгендиги, көп кырдуу таланты менен фестивалдагыларды абдан таңгалдырып, япондуктардын жана фестивалга келгендердин жогорку баасына татыды. Фестивалдын жүрүшүндө "тайко" япондук барабанында ойношкон 15 кыргыз өнөрпоз Жапон жергесинде өздөрүнүн жогорку чеберчиликтерин көрсөтө алышты.
Губернатордун токтому менен социалдык-экономикалык проблемаларды чечүүнү өркүндөтүү, бийлик менен карым-катышта иштөө, калкка кеңири мүмкүнчүлүктөрдү ачуу, чечилбей жаткан маселелерди жетекчиликке учурунда билдирип туруу максатында коомдук кабылдама уюштурулду.
Токтомго "коомдук кабылдама жөнүндө" жобо тиркелип, анын жетекчилигине "Аялзат" борборунун директору Д.Асанбаева дайындалды.
Үй-бүлөлүк даарыгерлер борборунда "Кенеден жугуучу энцефалит" оорусуна байланыштуу өткөрүлгөн пресс-конференцияда областтык үй-бүлөлүк даарыгерлер борборунун директорунун орун басары Э.Сыдыков, паразитология бөлүмүнүн башчысы Г.Соколенко, ден соолукту чыңдоо кабинетинин дарыгери Э.Жумабаев маалымат беришип, кененин энцефалит оорусу жөнүндөгү видеорепортаж көрсөтүлдү.
Ысыккөл облусунун көпчүлүк аймагында райондук, айылдык жана баселкелик Кеңештердин депутаттарын шайлоого алдын-ала даярдануу максатында Ысыккөл областтык шайлоо комиссиясы шайлоо жүргүзүлүүчү аймактын чектерин аныктоо боюнча атайын иштерди жүргүзө башташты
. Шаардык штаб чогулду
Каракол шаарында биринчи вице-мэр Акылбек Жаныбековдун төрагалыгы астында өткөн жыйналышта күз жана кыш мезгилине карата мамлекеттик мекемелердин, калктын, даярдыгы жөнүндө маселелер талкууланды.
Т.Мамашев: туристтердин саны былтыркыдан кем болбойт
Быйылкы туристтик сезон кандай болуп жатат? Бул жаатта Туризм боюнча мамлекеттик агенттиктин директору Т.Мамашев "Азаттыктын" айрым суроолоруна жооп берди.
- Быйыл көл жээгиндеги эс алуучу жайларга талаптар катуу коюлду эле. Учурда канча пансионат иш алып барууда, канчасы жабылды?
- Быйыл чындыгында президентибиздин тапшырмасы боюнча жана вице-премьер-министр Э.Ибраимованын жетекчилиги менен ар бир ведомстволордон атайын комиссия түзүп, Ысык-Көлгө эки жолу барып келдик. Ажатканалары жок, санитардык нормаларга жооп бербеген пансионаттарды ишке киргизбөөгө жана уруксат бербөөгө жергиликтүү бийликтен суранып келгенбиз. Жакшынакай жоопкерчилик менен иштесе оңолот экен. Биздин койгон талаптардын бардыгын быйылкы жылы бардык пансионаттар толугу менен аткарды.
- Жалпы жонунан канча эс алуучу жай иш алып барууда?
- Эс алуу жайларына чет өлкөдөгүдөй жылдыздар да берилээри кабарланды эле. Бул маселе кандай чечилди?
- Быйылкы сезон учурунда борбордон бардык маданий, спорттук программалар, улуттук оюндар Ысык-Көл жергесине, туристтер эс алган жерлерге уюштуруу талап кылынган. Өткөн жумада улуттук оюндарды бизге келген конокторго тартуулап, бет ачарын өткөрүп келдик. Болгон маданий программалардын бардыгын Ысык-Көлдө өткөрүүгө аракет жасап жатабыз.
- Көлдө эс алууга баалар 80 пайызга чейин жогорулаганы айтылууда. Мындай жагдай азык-түлүктүн кымбатташына байланыштуу болуп жатабы же башка бир себептер барбы? Август айларында да баалар дагы көтөрүлүшү мүмкүнбү?
- 80 пайыз эмес 20дан 30 пайызга чейин кымбаттады. Быйыл чындыгында азык-түлүктөрдүн кымбаттаганына байланыштуу баалар көтөрүлдү. Чындыгында азыр өлкөбүздө инфляция болуп жатпайбы. Жыл сайын эле өзгөрүүлөр болуп калбадыбы. Бирок, негизинен көлдө ар кандай талапка байланыштуу эс ала турган шарттардын бардыгы бар. Мисалы, 200 сомдон тарта 3000 сомго чейин бар.
- Быйыл туристтердин саны канча болоору күтүлүүдө?
- Божомолдорду алдын ала айтыш кыйын. Бирок былтыркыдан кем болбойт болушу керек. Кудайга шүгүр, бүгүнкү күнгө карата туристтердин келиши түзүк эле.